नई दिल्ली। राजस्थान और आंध्र प्रदेश के बाद अब पश्चिम बंगाल सरकार ने पेट्रोल व डीजल की कीमत में कमी करने की घोषणा की है। मंगलवार को ममता सरकार ने भी पश्चिम बंगाल में जनता को महंगाई से राहत देते हुए यहां पेट्रोल-डीजल एक रुपये प्रति लीटर सस्ता कर दिया है। बता दें कि महाराष्ट्र के परभणी में पेट्रोल के दाम देश में सबसे अधिक रिकॉर्ड किए गए। यहां मंगलवार को 90 के मनोवैज्ञानिक स्तर को पार कर गए। इस दौरान पेट्रोल की कीमत 90.11 रुपये रही, जो देश में सर्वाधिक है।